শীত জেসমিনকে মনে করিয়ে দেয় ওর শৈশবে মায়ের তিলচাষের কথা। বিক্রির জন্য চাষ করা হতো কিন্তু সেবার বাজারে তিলের দাম পড়ে গেলে মা হতাশ হয়ে পানি দেওয়া, নিড়ানি দেওয়া বন্ধ করে দিলেন। তারপরও গাছগুলো জেগে উঠলো আপন শক্তিতে, বাঁকা এবং সুচালো হয়ে, কেউ ওপর দিয়ে হেঁটে যাওয়ার সাহস করলে পায়ে সুচের মতো বিঁধতো। খালি আমিন জানতো কেমন করে এমন সাংঘাতিক আগাছা বা ক্ষেতের ভেতর পা ফেলতে হয়। ওর পায়ের পাতা ভীষণ নরম কিন্তু দৃঢ়। জেসমিন গালে ওর পায়ের স্পর্শ মেখেছে, তালুর স্পর্শটা জেসমিনের কাছে ওর ‘ওটার’ উন্মুক্ত অংশের স্পর্শের মতো মনে হতো, এতটাই কোমল ছিল।